Diari Oficial de la Generalitat Valenciana


Sumari del DOGV 6045, del 29-06-2009 (2009/7403)

Informació pública de l'aprovació inicial de la modificació número 8 del Pla General d'Ordenació Urbana, que consistix en la modificació de l'ordenació detallada del Pla General.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   6045

Data del DOGV
:   29-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7403


Data del document
:   16-06-2009

Organisme emissor
:   Ajuntament d'Albal

Tipus de document
:   Informació Pública

Descriptors 

:   * Albal
    * administració local
    * pla d'urbanisme

Informació pública de l'aprovació inicial de la modificació número 8 del Pla General d'Ordenació Urbana, que consistix en la modificació de l'ordenació detallada del Pla General. [2009/7403]  
El Ple de l'Ajuntament, en la sessió que tingué lloc el passat dia 30 de desembre de 2008, va aprovar inicialment la modificació del Pla General d'Ordenació Urbana d'Albal (número 8) que consistix en la modificació de l'ordenació detallada del Pla General, en els aspectes relatius a la fixació d'alineacions i rasants, l'assignació d'usos i tipus d'usos detallats, la determinació de les zones d'ordenació i regulació detallada de les condicions edificatòries de cada una d'estes sobre rasant i davall d'esta (edificabilitat, altures, nombre de plantes, reculades, volums i altres d'anàlogues) i ordenances generals de l'edificació.  
A l'empara del que preveuen els articles 94 de la Llei Urbanística Valenciana (Llei 16/2005, de 30 de desembre), i 223 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, de la Generalitat (ROGTU), que remeten al procediment establit per l'article 83 de la LUV, se sotmet a informació pública per període d'un mes l'esmentada modificació del Pla General, termini durant el qual es troba a disposició de qualsevol persona interessada el projecte diligenciat de la modificació del Pla General, per a la seua consulta pública, en el Departament d'Urbanisme de l'Ajuntament d'Albal, ubicat en la segona planta de l'edifici de l'Ajuntament, siti a la plaça del Jardí, número 7 d'este municipi, a fi de poder realitzar totes les al·legacions que consideren pertinents.   
A este efecte s'efectua, així mateix, publicitat telemàtica de la modificació indicada, i se'n penja el contingut en la pàgina web de l'Ajuntament.  
El sotmetiment a informació pública de la modificació del Pla General determina per així haver-ho acordat El Ple de l'Ajuntament en la sessió de 30 de desembre de 2008 de conformitat amb allò que s'ha preceptuat en l'article 101.2 de la LUV, la suspensió, en l'àmbit de l'ampliació de nucli (ACA), de l'atorgament de les llicències d'edificació i les vinculades amb les d'activitat que s'oposen únicament als usos permesos, tenint en compte que la resta de modificacions proposades són mers errors del Pla General que no requerixen suspensió.  
Albal, 16 de juny de 2009.- L'alcalde president: Ramón Marí Vila.